Viborger Samler, 1847-07-13
Jfølge den under 9de f. M. udkomne Forordning angaaende en forandret Indretning med Udnævnelsen af de Vidner (Stokkemænd), der skulle være tilstede ved Bye, Herreds og Birketingene m.v., bliver i hver Jurisdiction imod Godtgjørelse af denne at ansætte et til de locale Forhold svarende Antal paalidelige Mænd, af hvilke der, efter den Omgang, som i Medhold af denne Forordning maatte blive foreskreven, have at indfinde sig to hver Gang Retten holdes. Mændenes Antal, Omgangen, hvorefter Tjenesten skal forrettes, den Tid, for hvilken de skulle ansættes, og den Godtgjørelse som bliver at tillægge dem, bliver for hver Jurisdiction at bestemme ved et særligt Regulativ. Dette bliver for Byerne at affatte af Communalbestyrelsen, dog paa Aprobation af Amtmanden, og dersom denne Embedsmand maatte finde nogen Forandring nødvendig, som Communalbestyrelsen ikke vil erkjende, af Cancelliet. Hvad Herreds= og Birketingene angaaer, da skulle Sogneforstanderskaberne give Betænkning og Forslag, og Amtsraadet affatte Regulativet, efter at have indhentet Betænkning fra vedkommende Herredsfoged eller Birkedommer. Udnævnelsen af Tingmændene skeer i Kjøbstæderne af Byens Øvrighed og Borgerrepræsentanterne, i Landjurisdictionerne af Amtsraadet, efter at Sogneforstanderskaberne have yttret sig. "Skulde noget Retsvidne formode, at det, som er tilført Protocollen, ei er aldeles stemmende med hvad der er foregaaet, haver han strax med Beskedenhed derpaa at gjøre Dommeren opmærksom, og dersom ikke ved nærmere Forklaring Overeensstemmelse kan tilveiebringes i saa Henseende, bør det eller de Retsvidner, der beholde Tvivl tilbage angaaende Protocollens Jndhold, derom gjøre deres bemærkning, inden nogen ny Deponent fremtræder for at afgive Forklaring, hvilken bemærkning paa behørig Maade bliver at protocollere. Jøvrigt have de at afholde sig fra enhver Jndblanding i Forhøret, hvis Optagelse er overdraget Dommeren alene, uden at Tingvidnerne derpaa tør øve nogen Jndvirkning. "Folkebladet" anmelder denne Forordning ved blandt Andet at yttre, "at derved er anerkjendt, at vor Retspleie trænger til en Reform, at en mangelfuld Retspleie føles haardt af den store Mængde, at skjøndt Folkets Klager, ikke endnu have lydt offentlig, har det vistnok en Anelse om, at der er meget, som maa og bør forandres, og at endskjøndt vi ikke kunne have Haab om at denne Anordning vil bringe Resultater af nogen Betydning, saa maadet dog ansees ønskeligt, at saamange dygtige og agtværdige Mænd som muligt paatage sig at være Retsvidner. Folket viser derved en Jnteresse for Retspleien som er meget vigtig, dersom denne overhovedet skal kunne forbedres. Vidnerne ville vel ikke kunne udrette Meget, men det vil dog altid være ønskeligt, om de bedste Mænd i ethvert District lære at kjende hvorledes Retten haandhæves, hvorved de indirecte kunne indvirke, om end kun lidet, paa Dommene og altid kunne høste nyttige Lærdomme, der for Fremtiden kunne blive af større Betydning. Slagelse, den 10de Juli. Jnat Kl. mellem 2 og 3 afbrændte den tæt ved Byen beliggende saakaldte "Mariendals Mølle, der for omtrent 17 Aar siden undergik samme Skjebne. Da den temmelig stærke Vind har fra Huset, var dette udenfor Fare. (Slagelse Av.)